Batimetrio

Batimetrio (greke: βαθύς [batis] "profunda" kaj μέτρον [metron] "mezuro") nomiĝas la mezurado de la topografia formo de la oceanfundoj. Kiel parto de la hidrografio kaj la geodezio, la batimetrio servas al la farado de mapoj, el kiuj videblas la profundprofilo de la oceanoj. Vidu pri tio ankaŭ Gebco.

La plej grava ilo de la batimetrio estas la eĥosondilo, precipe la radifaska eĥosondilo, kiun oni uzas speciale por la kartografio de la marfundo. Hodiaŭ oni elprovas teknikojn, ankaŭ uzi radarajn satelitojn por tiu celo.

Batimetria mapo estas mapo de la marfundo kun profundeconombroj, profundeclinioj kaj eventuale koloraj profundectavoloj. Ĉiuj profundecindikoj rilatas al la marmaponulo.

 Eksteraj ligiloj 

 Superrigardo pri fontoj de subakvoterenoj, datenaranĝoj ktp. (vterrain.org, anglalingva)

Kategorio:Topografio
Kategorio:Hidrografio
Kategorio:Geomorfologio
Kategorio:Navigacio (ŝipveturado)